משפט RuSHA

משפט RuSHA, ובשמו הרשמי: ארצות הברית נגד אולריך גרייפלט ואח' () היה השמיני מבין שנים-עשר משפטי נירנברג הנוספים אשר נידונו בפני בית דין צבאי אמריקאי בהיכל הצדק בנירנברג, גרמניה, לאחר תום מלחמת העולם השנייה.

במשפט RuSHA עמדו לדין 14 נאשמים, כולם נושאי משרות בארגונים שונים של האס אס אשר היו אחראים ליישום תוכנית טיהור הגזע של גרמניה הנאצית ומדיניות הגזע של גרמניה הנאצית: חברים במשרד הראשי לגזע והתיישבות של האס אס (בגרמנית: SS-Rasse- und Siedlungshauptamt, ובר"ת: RuSHA), משרד נציב הרייך לחיזוק הגרמניות (Reichskommissar für die Festigung des deutschen Volkstums) שבראשו עמד היינריך הימלר, משרד ההשבה למולדת של גרמנים אתנים (Volksdeutsche Mittelstelle, ר"ת: VoMi), ולבנסבורן. מוקד האישומים היה טיהור אתני ופעולות גירוש.

שופטי בית הדין היו, אב בית הדין לי ב. ווייט, שופט בית המשפט העליון של ג'ורג'יה, דניאל ט. אוקונור מבית המשפט העליון של מסצ'וסטס, וג'ונסון ט. קרופורד מאוקלהומה. התובע הראשי במשפט היה בריגדיר גנרל טלפורד טיילור. כתבי האישום הוגשו ב-7 ביולי 1947 והמשפט נמשך החל מ-20 באוקטובר 1947 ועד 10 במרץ 1948.

האישומים
 פשעים נגד האנושות על ידי יישום תוכניות ל"טוהר הגזע" על ידי חטיפת ילדים, אילוץ נשים הרות שאינן שייכות לגזע הארי להפיל, ביזה והגליה של אוכלוסיות ממקומות התיישבותן בשטחים כבושים ויישובם מחדש של "גרמנים אתנים" (Volksdeutsche) באותם שטחים, שליחת אנשים שקיימו יחסי מין בין-גזעיים למחנות ריכוז, ובאופן כללי השתתפות ברדיפת יהודים.
 פשעי מלחמה באותן נסיבות.
 חברות בארגון פשע, האס אס.
כל הנאשמים הואשמו בסעיפים 1 ו-2 בכתב האישום. אינגה וירמטץ לא הואשמה בסעיף 3 לכתב האישום. כל הנאשמים הכחישו את אשמתם. 

הנאשמים
שםתמונהתפקידגזר דיןאולריך גרייפלט 
(Ulrich Greifelt)40pxראש מטה נציבות הרייך לחיזוק הגרמניותמאסר עולם, מת ב-1949.רודולף קרויץ 
(Rudolf Creutz)40pxסגנו של גרייפלט15 שנות מאסר. שוחרר ב-1955, מת ב-1970.קונראד מאייר-הטלינג 
(Konrad Meyer-Hetling)40pxמנהל משרד בנציבות הרייך לחיזוק הגרמניותנאסר לתקופת מעצרו (מ-27 במאי 1945); שוחרר עם מתן גזר הדיןאוטו שוורצנברגר 
(Otto Schwarzenberger)40pxמנהל משרד בנציבות הרייך לחיזוק הגרמניותנאסר לתקופת מעצרו (מ-2 במאי 1945); שוחרר עם מתן גזר הדין.הרברט היבנר 
(Herbert Hübner)40pxראש משרד פוזנן בנציבות הרייך לחיזוק הגרמניות ונציג RuSHA במערב פולין15 שנות מאסר. שוחרר ב-1951.ורנר לורנץ 
(Werner Lorenz)40pxראש VoMi20 שנות מאסר. שוחרר ב-1955, מת ב-1974.היינץ בריקנר 
(Heinz Brückner)ראש מטה VoMiנאסר לתקופת מעצרו (מ-27 במאי 1945); שוחרר עם מתן גזר הדיןאוטו הופמן 
(Otto Hofmann)40pxראש RuSHA עד 20 באפריל 1943 ואחר כך ראש האס אס בדרום מערב גרמניה25 שנות מאסר. שוחרר ב-1954, מת ב-1982.ריכרד הילדברנדט 
(Richard Hildebrandt)40pxמחליפו של הופמן כראש RuSHAנידון ל-25 שנות מאסר. ב-1948 הוסגר לפולין, שם נשפט שוב, נידון לעונש מוות והוצא להורג ב-1952.פריץ שוואלם 
(Fritz Schwalm)40pxראש מטה RuSHA וראש "משרד ההגירה" בלודז' 10 שנות מאסר. שוחרר ב-1951.מקס זולמן 
(Max Sollmann)ראש לבנסבורןנאסר לתקופת מעצרו (מ-6 ביולי 1945); שוחרר עם מתן גזר הדיןגרגור אבנר 
(Gregor Ebner)40pxמנהל משרד בנציבות הרייך לחיזוק הגרמניותנאסר לתקופת מעצרו (מ-5 ביולי 1945); שוחרר עם מתן גזר הדין.גינתר טש 
(Günther Tesch)40pxראש המחלקה המשפט בלבנסבורןנאסר לתקופת מעצרו (מ-13 במאי 1945); שוחרר עם מתן גזר הדין.אינגה פירמץ 
(Inge Viermetz)40pxסגניתו של סולמןזוכתה.

קישורים חיצוניים

The RuSHA Case, ב-Mazal Library 

קטגוריה:משפטי נירנברג